CELEX: 62008CN0370
Language: mt
Date: 2008-08-13 00:00:00
Title: Kawża C-370/08: Talba għal deċiżjoni preliminari ppreżentata mill-Bundesfinanzhof (Il-Ġermanja) fit- 13 ta' Awwissu 2008 — Data I/O GmbH vs Bundesfinanzdirektion Südost

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/24
            
         Talba għal deċiżjoni preliminari ppreżentata mill-Bundesfinanzhof (Il-Ġermanja) fit-13 ta' Awwissu 2008 — Data I/O GmbH vs Bundesfinanzdirektion Südost
   (Kawża C-370/08)
   (2008/C 285/38)
   Lingwa tal-kawża: Il-Ġermaniż
   Qorti tar-rinviju
   Bundesfinanzhof
   Partijiet fil-kawża prinċipali
   
      Rikorrenti: Data I/O GmbH
   
      Konvenut: Bundesfinanzdirektion Südost
   Domandi preliminari
   
               1)
            
            
               In-Nota Spjegattiva 5(B) tal-Kapitolu 84 tan-nomenklatura magħquda tat-tariffa doganali komuni fl-Anness I tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1) kif emendata mir-Regolament tal-Kummissjoni (KE) Nru 1810/2004 tas-7 ta' Settembru 2004 (2), għandha tiġi interpretata fis-sens li tippermetti l-klassifikar, taħt it-testatura 8471 tan-nomenklatura magħquda, ta' adaptor tal-elettriku intiż għal konnessjoni elettrika bejn magna awtomatika tal-programmazzjoni u l-komponenti elettriċi intiżi għal programmar?
            
         
               2)
            
            
               Fil-każ li r-risposta għad-domanda tkun fin-negattiv, l-adaptor imsemmi iktar 'il fuq għandu jiġi kklassifikat taħt it-testatura 8471 tan-nomenklatura magħquda meta dan jinkludi ċipp tal-memorja (memory-chip), li fuqha hemm immemorizzat il-proċess ta' programmazzjoni u li minnu jista' jiġi estratt?
            
         
      (1)  ĠU L 256, p. 1.
   
      (2)  ĠU L 327, p. 1.